Diari Oficial de la Generalitat Valenciana


Sumari del DOGV 2413, del 23-12-1994 (1994/833366)

ORDRE de 5 de desembre de 1994, de la Conselleria d'Administració Pública, per la qual s'aprova el barem general d'aplicació als concursos de mèrits per a la provisió de places als Cossos de Policia Local de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/12/05/(2)/dof/vci/html**

### Dades del document

Número de DOGV
:   2413

Data del DOGV
:   23-12-1994

Secció del DOGV
:   DISPOSICIONS GENERALS

Número del document
:   1994/833366


Data del document
:   05-12-1994

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE de 5 de desembre de 1994, de la Conselleria d'Administració Pública, per la qual s'aprova el barem general d'aplicació als concursos de mèrits per a la provisió de places als Cossos de Policia Local de la Comunitat Valenciana   
L'adequació de la Llei 2/90 de Policies Locals de la Comunitat Valenciana i les normes posteriors de desplegament de les proves selectives, de promoció, formació i mobilitat, i també la introducció de les millores que la pràctica ha aconsellat i l'exigència de dotar els responsables de les policies locals dels instruments necessaris perquè ocupen els llocs objecte de concurs els funcionaris policials que amb major eficàcia puguen exercir-los, fan necessària l'aplicació d'aquest barem.  
Això estableix un major equilibri que els anteriors barems continguts en les ordres de desplegament dels decrets 152/91, de 29 d'agost, i 11/92, de 16 de gener, de manera que cap dels seus apartats prime respecte d'altres i faça encara més objectiu el procés.  
Per tant, fent ús de les facultats conferides pel Consell de la Generalitat Valenciana, per mitjà del Decret 152/91 de 29 d'agost i 11/92, de 16 de gener, i després de l'informe favorable de la Comissió de Coordinació de Policies Locals de la Generalitat Valenciana,  
ORDENE:  
Article únic  
Els concursos de mèrits que convoquen els municipis de la Comunitat Valenciana per a la provisió de llocs de treball de totes les escales i categories de la Policia Local ofertes per promoció interna i torn de mobilitat s'hauran de regir per les bases de la convocatòria que aprove cada corporació, les quals s'adaptaren a les bases i als barems que s'estableixen en l'annex I d'aquesta Ordre.  
Disposició Transitòria  
Els concursos la convocatòria dels quals s'haja efectuat amb anterioritat a l'entrada en vigor d'aquesta Ordre, es resoldran aplicant el barem aprovat en l'Ordre del conseller d'Administració Pública, per la qual es desplega el Decret 152/91, de 29 d'agost, en l'annex III per a l'escala bàsica, policies i caporals, i el barem aprovat en les ordres que despleguen el Decret 11/92, de 16 de gener, en els annexos corresponents als barems per a la valoració de mèrits en els concursos per a la provisió de places dels cossos de la policia local ofertes per promoció interna i torn de mobilitat per a les escales executiva, tècnica i superior, categories de sergent, sots-oficial, oficial, sots-inspector i inspector.  
Disposició Derogatòria  
Queden derogats els annexos de les ordres que tot seguit s'expressen:  
- Annex III de l'Ordre del conseller d'Administració Pública, de 9 de setembre de 1991, per la qual es desplega el Decret 152/91, de 29 d'agost, del Consell de la Generalitat (escala bàsica).  
- Annex II de les ordres del conseller d'Administració Pública de 16 de gener de 1992, per les quals es desplega el Decret 11/1992, de 16 de gener, del Consell de la Generalitat Valenciana (escales superior, tècnica i executiva).  
Disposició Final  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 5 de desembre de 1994  
El Conseller d'Administració Pública  
Luis Berenguer Fuster  
ANNEX I  
Barem per a la valoració dels mèrits en els concursos per a la provisió de places dels cossos de la policia local, ofertes per promoció interna i torn de mobilitat  
En els concursos per a la provisió de llocs de treball de la policia local, oferts per torn de mobilitat o promoció interna, la valoració dels mèrits s'efectuarà d'acord amb el següent barem:  
1. Legislació aplicable  
Serà la prevista en el Reial Decret 28/1990, de 15 de gener, Reglament General de Provisió de Llocs de Treball i Formació Professional dels Funcionaris Civils de l'Administració de l'Estat, d'aplicació supletòria en l'Administració local. El que preveu el Decret 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball, i així mateix el que disposa la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana.  
2. Titulació acadèmica  
Fins a un màxim de 15 punts.  
Es valoraran les titulacions acadèmiques acreditades pels concursants que siguen superiors a les que se'ls exigí per accedir a l'escala i categoria a què pertanyen, d'acord amb la següent escala:  
a) Grup A: doctor 8 punts  
 Llicenciat o equivalent 6 punts  
b) Grup B: diplomat universitari   
 o equivalent. 5 punts  
c) Grup C: batxillerat, formació professional  
 de 2n grau, accés a la Universitat  
 per a majors de 25 anys o equivalent 3 punts  
Altres titulacions  
 Diplomat superior criminologia 4 punts Títol de criminologia (3 anys) 3 punts  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la Universitat sols es computaran una d'aquestes.  
3. Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:  
a) Per posseir un grau personal superior al nivell del lloc sol.licitat: 3 punts.  
b) Per posseir un grau personal igual al nivell del lloc sol.licitat: 2 punts.  
c) Per posseir un grau personal inferior al nivell del lloc sol.licitat: 1 punt.  
4. Antiguitat  
Fins a un màxim de 20 punts:  
En concurs de mobilitat i concurs-oposició:  
- Per cada any d'antiguitat en la mateixa escala i categoria de la Policia Local o superior: 1,50 punts.  
- Per cada any d'antiguitat i categoria inferior de la Policia Local: 1 punt.  
- Per cada any d'antiguitat prestat en qualsevol Administració pública: 0,5 punts per any complet, fins a un màxim de 10 punts.  
5. Altres mèrits  
Fins a un màxim de 15 punts.  
Coneixement del valencià acreditat amb el Certificat Oficial de la Junta Qualificadora de Coneixements del Valencià:  
- Coneixements orals: 0,75 punts  
- Certificat de grau elementa 1,25 punts  
- Certificat de grau mitjà: 2,50 punts  
- Certificat de grau superior: 3,00 punts  
Coneixement d'un o més idiomes acreditats documentalment, mitjançant certificat expedit per la facultat o escola oficial reconeguda: 3 punts per cada un.  
6. Cursos organitzats per l'IVASP o organismes anàlegs  
Fins a un màxim de 50 punts.  
Per realització de cursos organitzats pel Ministeri de l'Interior (o altres ministeris, relacionats amb la funció policial i adaptats al següent barem), l'IVASP o organismes anàlegs o en escoles de policia de les corporacions locals i reconeguts per l'IVASP, adaptats al següent barem.  
Nombre Diplomae Certificat Certif.Aprf..  
d'hores d'assistència d'aprofitament excel.lent   
De 20 a 50 h. 0'50 1 2   
De 51 a 100 h 1 2 4  
de 101 a 150 h 2 3 6   
De 151 a 200 h 3 4 8   
De 201 a 250 h 4 5 10   
Más de 250 h. 5 7 14   
Quan es tracte de cursos de duració inferior a la mínima esmentada, la puntuació d'aquests serà la suma de còmput d'hores i/o assistència d'aquests. En el cas d'haver impartit hores com a professor en els cursos. Es puntuaran amb el barem corresponent al certificat d'aprofitament.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran com a cursos amb certificat d'aprofitament o d'aprofitament excel.lent segons els casos, no seran puntuables si ja es van tenir en compte a efectes de titulació acadèmica per a promoció interna.  
7. Així mateix, es valoraran els coneixements en administració i gestió de recursos humans i informàtica. Igualment, es valoraran els títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal i altres, acreditats com cal i lliurement apreciats pel tribunal qualificador. Publicacions, conferències, seminaris, felicitacions, etc. La puntuació màxima total d'aquest apartat no podrà superar els 4 punts.  
8. Entrevista personal  
Es realitzarà davant el tribunal qualificador i es valorarà fins a un màxim de 9 punts amb el contingut i la puntuació que s'assenyalen:  
A) Coneixements del terme municipal, guia de carrers, organització i administració municipal i altres de particular interès per a la població local de l'Ajuntament convocant, 3 punts.  
B) Valoració i comprovació de l'aptitud, eficàcia, iniciativa i experiència professional del concursant en activitats anteriors fins a un màxim de 6 punts.  
Seran citats per a l'entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arriben com a mínim a 15 punts.  
 MODEL PER A PARTICIPAR EN EL CONCURS DE MERITS  
Concurs  
Ajuntament   
Aspirant: cognoms  
 nom   
 Puntuació Puntuació   
Titulació acadèmica   
Altres titulacions (fins a 15 punts)  
Grau personal (fins a 3 punts) |  
 Antiguitat: mobilitat  
 concurs-oposició (fins a 20 punts)|  
Altres mèrits (fins a 15 punts)|  
Cursos IVASP o anàlegs   
 - D'assistència   
 - D'aprofitament  
 - D'aprofitament excel.lent   
 - Altres (Informàtica, Socorrisme .(fins a 4 punts)   
 (fins a 50 punts)|  
Entrevista personal: |  
A) (fins a 3 punts)|  
B) (fins a 6 punts)|  
 Total puntuació


Còpia Permalink ELI